《小极音哑感赋四首 其二》
清代·陈曾寿

辛劳念亡妇，厚禀终销磨。经年不得语，床蓐淹沉疴。

我今偶失音，儿女殊惊哦。一瞑岂易事，苟活良可诃。

回思五十时，久病日欲矬。语妇当远别，来日将无多。

彼时意潇洒，心井曾不波。忽忽今十年，年假仍蹉跎。

未知生死际，视昔当如何。

作者简介：陈曾寿（1878～1949）晚清官员、诗人。字仁先，号耐寂、复志、焦庵，家藏元代吴镇所画《苍虬图》，因以名阁，自称苍虬居士，湖北蕲水县（今浠水县）巴河陈家大岭人，状元陈沆曾孙。光绪二十九年进士，官至都察院广东监察御史，入民国，筑室杭州小南湖，以遗老自居，后曾参与张勋复辟、伪满组织等。书学苏东坡，画学宋元人。其诗工写景，能自造境界，是近代宋派诗的后起名家，与陈三立、陈衍齐名，时称海内三陈。